Za přetwar běrowoweho twarjenja zarjadniskeho zwjazka Při Klóšterskej wodźe su nětko takrjec w horcej fazy přihotow. Tam ma samo krajny kriminalny zarjad wažne słowčko sobu rěčeć.
Pančicy-Kukow (SN/MWj). Hač do 15. apryla ma tak mjenowany naćiskowy twarski plan za přetwar běrowoweho twarjenja zarjadniskeho zwjazka Při Klóšterskej wodźe w Pančicach-Kukowje hotowy być. Potom slěduje hač do spočatka meje wukonjenski plan. 10. meje ma prěni zapis jednotliwych dźěłow předležeć, štož chcedźa něšto dnjow pozdźišo wozjewić. 22. julija móhli z poprawnymi twarskimi dźěłami započeć. Tónle časowy wotběh předstaji planowar Stanisław Statnik na wčerawšim posedźenju zastupjerjow pjeć zwjazkej přisłušacych gmejnow.
hrv_Latn szl_Latn